Z A P I S N I K
26. sjednice Vijeća Mjesnog odbora Volovčica
održane dana 18. svibnja 2023. godine (četvrtak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: 
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 26. sjednicu Vijeća Mjesnog odbora.
Vijeće je jednoglasno verificiralo tekst Zapisnika 25. sjednice Vijeća održane dana 18. travnja 2023. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Korištenje prostora mjesne samouprave Volovčica,
2. Aktualna komunalna problematika,
3. Razno: izvješća, pitanja i prijedlozi.
Ad1) Korištenje prostora mjesne samouprave Volovčica
Temeljem provedene rasprave Vijeće jednoglasno donosi 
Z a k lj u č a k
o odobravanju korištenja dvorane od 72m2, sanitarnog čvora i čajne kuhinje u prostoru MO Volovčica, Kriška 20, fizičkoj osobi Ivanu Mlinareviću dana 01.07.2023. godine 08,00-18,00 sata za pripremu prostora i za okupljanje svadbenih gostiju te dana 02.07.2023. godine 10,00-13,00 sati za čišćenje prostora MO nakon okupljanja svadbenih gostiju.
Ad2) Aktualna komunalna problematika
Temeljem provedene rasprave o aktualnoj komunalnoj problematici i prijedloga građana,  Vijeće Mjesnog odbora Volovčica jednoglasno donosi slijedeći
Z a k lj u č a k   1.
o rješavanju komunalne problematike
kojim predlaže Vijeću Gradske četvrti Peščenica-Žitnjak da od Zagrebačkog Holdinga d.o.o. – Podružnice Čistoća zatraži
postavljanje dva (2) nova koša za otpad bilo drvena bilo s grbom Grada Zagreba zapremnine 55l na prostoru pješačke staze koja povezuje Sportsku dvoranu Peščenica i Školu za grafiku, dizajn i medijsku produkciju, staza prolazi preko k.č. 2687/1, 2687/2, 2687/3 i 2687/12 k.o. Peščenica. 
Temeljem provedene rasprave o aktualnoj komunalnoj problematici, a slijedom zaključka 23. sjednice Vijeća Gradske četvrti Peščenica-Žitnjak i traženja predsjednika Gradske četvrti Peščenica-Žitnjak prema nadležnim tijelima od dana 16.05.2023. godine za iznalaženje cjelovitog rješenja za postavljanje boksova u Kosorovoj ulici k.br. 1-23 , Vijeće Mjesnog odbora Volovčica jednoglasno donosi slijedeći
Z a k lj u č a k   2.
o rješavanju komunalne problematike
kojim povlači Zaključak br. 1. sa 23. sjednice Vijeća Mjesnog odbora Volovčica od dana 15.02.2023. godine kojim se traži „postavljanje i ograđivanje spremnika za odvojeno skupljanje otpada na javnim površinama – zeleni otok (1 spremnik za staklo, 2 spremnika za papir i 2 spremnika za plastiku) na lokaciji zelena površina uz nogostup pored Kosorova ulica k.br. 1, k.č. 2662/91 k.o. Peščenica“.
Temeljem provedene rasprave o aktualnoj komunalnoj problematici i ponovljene izražene zabrinutosti građana za sigurnost uslijed učestalih krađa i provala u vozila na javnim parkiralištima na području Mjesne samouprave Volovčica, Vijeće Mjesnog odbora Volovčica jednoglasno donosi slijedeći
Z a k lj u č a k   3.
o rješavanju komunalne problematike
[bookmark: _GoBack]kojim predlaže Vijeću Gradske četvrti Peščenica-Žitnjak da od nadležne IV. Policijske postaje zatraži
pojačane ophodnje  i poduzimanje drugih radnji iz njihove nadležnosti na području Mjesne samouprave Volovčica s naglaskom na pojačane ophodnje na i u blizini javnih parkirališta u Kosorovoj ulici nasuprot kućnog broja 5 do 13 i duž Kosorove ulice.
Obrazloženje
Predložene lokacije pojačanih policijskih ophodnji su lokacije javnih parkirališta koja su slabije osvjetljena i odmaknuta od područja učestalijeg kretanja pješaka i cestovnog prometa što ih čini pogodnijima za izvršavanje ilegalnih radnji.
Ad2) Razno: izvješća, pitanja i prijedlozi
Predsjednica je izvijestila Vijećnike o mišljenju koje je Vijeće Gradske četvrti Peščenica-Žitnjak podnijelo u svezi novog prometnog rješenja biciklističke staze u Ulici grada Gospića i Ulici grada Vukovara.
Predsjednica je izvijestila vijećnike da je, slijedom prijave Vijeća Mjesnog odbora Volovčica, komunalni redar Četvrtog područnog odsjeka komunalnog redarstva izvršio nadzor na lokaciji Ivanićgradska ulica ispred k.br. 69 gdje je utvrđen nesaniran prijekop na površini javne namjene. Komunalni redar pokrenuo je propisani postupak utvrđivanja činjeničnog stanja vezano za prijekop površine javne namjene te će nakon utvrđivanja istog i ovisno o utvrđenom poduzeti daljnje propisane radnje sukladno ovlaštenjima i nadležnosti komunalnog redarstva.
Predsjednica je izvijestila vijećnike da je s korisnicima prostora Mjesnog odbora Volovčica dogovoreno kako će ključ bravice oglasne ploće na ulazu u Mjesni odbor biti ostavljen na vidljivom mjestu u Velikoj dvorani kako bi se odobreni korisnici prostora Mjesnog odbor mogli neometano koristiti oglasnom pločom.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 15.06.2023. godine s početkom u 18:00 sati.
Dovršeno u 18:51 sati.
KLASA: 024-08/23-03/1015
URBROJ: 251-13-11-11/008-23-1 
Zagreb, 18. svibnja 2023.

Predsjednica
Vijeća Mjesnog odbora Volovčica
Iva Jelačić, v.r.
